**Тақырыбы: «Туған елге тағзым»**

Мақсаты: Оқушылардың атамекен, туған жерді, Отанын сүйе білу туралы түсініктерін кеңейту. Атамекенді қадірлей білу, адам өмірінде ата мекеннің алатын орнының ерекшелігі туралы мағлұмат беру,атамекенді ардақтау сезімдерін дамыту,туған жерін көркейтуге ат салысу, еліне адал қызмет етуге тәрбиелеу.

 **Сабақтың көрнекілігі**:

**Слайд** «Туған елге тағзым»

І.Ұйымдастыру

Кіріспе сөз:Туған жерге, кіндік қаның тамған жерге ештеңе тең келмес. Атамекен – туған халқының, ұлтының, мекен еткен, ата - бабасының қоныс тепкен жері. Туған жер әр адамның дүние есігін ашып, өмірге келген жері. Адам қай жерде, қандай биікке көтерілсе де, ол үшін ең қадірлі, қасиетті өлке ол - Атамекен.

Ауыл десе жайлайды жанымды үміт

Сонда ғана атардай таңым күліп

Жасыл шардың бетінде жалғыз ноқат

Мені мәңгі тартатын сағындырып

Туған жер, туған ауыл қымбат маған

Ешкімге бұл сезімді былғатпағам

Мен оның өзім ғана сезінетін

Қастерлі қасиетін жырлап бағам - деп ақын ағаларымыз айтып өткендей бүгінігі 5сынып оқушыларының «Туған елге тағзым» атты ашық сыныпсағатына қош келдіңіздер

«Туған ел»  ұғымы адам жанына жылылық ұялататын  өте ыстық  ұғым. Қай кезеңде болмасын алыста жүрсе елін , туған жерін  сағын баған жан болмаған. Туған елге деген сүйіспеншілігін музыканттар көркем музыкамен, суретшілер әсем бояумен , ал ақындар еліне , жеріне, атамекеніне  деген сүйіспеншілігін, махаббатын жыр жолдарымен , өлеңмен өрнектеген.

**Слайд: «Туған жерге тағзым»**

Біздің Отанымыз- егеменді, тәуелсіз қазақ мемлекеті.Осынау қасиетті мекенде, асқақтаған өлкеде , кеңшілігі керемет дархан далада, егіні теңіздей толқыған, төрт түлігі мыңғырған, өндірісі өркендеген  мекенде өмір сүруші әрбір адам өз Отанын жанындай сүйіп , оның көкбайрағын көкке көтеріп, еңселі елтаңбасын айқындатып,әнұранын асқақтата шырқауды мақтаныш тұтады.

Армысың асыл мекен туған елім,

Кіндік кесіп, кірімді жуған жерім.

Бала шақтан өткізіп бақыттарын

Болашақты сағым қып қуған елім.

Туған жерім бір өзіңсің бақытты аймақ,

Сырымды ақтарамын саған жайлап.

Туған жер жер жұмағы бір өзіңсің,

Өткізген талай бабам, тойын тойлап.

Сағынышым тек саған ала бөтен,

Өзіңнен шыққан талай небір көсем.

Туған жердекүндей күліп кездесейік.

Деніміз сау әрқашан аман - есен!-оқушылар біздің туған жеріміз, яғни біздің қаламыз,облысымызқалай аталады?

-дұрыс айтасыңдар. Өзіміздің туған аймағымыздыәңгімемізге арқау етеміз.

Олай болса Қарағанды облысының тарихи-мәдени ескерткіштеріне шолу жасайық.

**Халық композиторы Мәди Бәпиұлының бейіті  Қарқаралы ауданы**

Мәди бейтінің қабіртасы тастан қашалған. Онда композитордың бейнесі бедерленген. Обелиск ұлттық айшықтармен бейнеленген. Дәл ортасында жұлдыз бен жарты айдың бейнесі бар. Барельевтің оң жағында масақ пен домбыра бейнеленген. Төменгі жағында «Мәди 1879-1921 ж.ж» деген жазу тұр. Бейіт бетон қабырғамен қоршалған. Қабырға тақтасында «Халық компазиторы Мәди Бәпиұлына Қарқаралы тұрғындарының атынан» деген жазу тұр. Күзет аумағы 15х14,4 метрді құрайды.

**Айранбай кесенесі.     Ұлытау ауданы**

Алғабас елді-мекенінен 35 шақырым жерде Айқыш бейнелі 5 күмбезді кәдімгі кесене. Ішкі жағы күйдірілген кірпіштерден шебер әрі берік болып қаланған. Ақшыл әрі қара күйген кірпіштің беті «ромб» тәріздес өрнекпен әдіптеген. Фасадтары ақшыл және күңгірт кірпішпен "тоқылған ши" әдісімен қаланған. Көлемі 9,75х8,25 м. Биіктігі 6,25 метр. Кесене Орталық Қазақстандағы ең көрнекті мәдени тарихи орындардың бірі.

**Жошы хан кесенесі.   Ұлытау ауданы**

 Малшыбай елді-мекенінен 28 шақырым жерде       Кесене тікбұрышты пішінді, сүйір аркасы бар портал. Композициясы бойынша екі күмбезі бар порталды-күмбезді құрылыс. Сыртқы сәнді күмбез көгілдір глазурь тақталарымен қапталған және сондай көк тақтамен қапталған он жетінші барабанда орнатылған. Ішкі жартылай сфералық күмбез шеңбер қатарлармен сұйықтыққа төселген. Қабырғалар тегіс, сыланбаған. Еденге шаршы кірпіштер төселген. Құрылысқа 30х30х6, 30х15х5., 25х25х6 өлшеміндегі кірпіштер қолданылды.Сыртқы периметр бойынша кесененің өлшемдері – 9,5х7,0м, ішкі бойынша– 5,25х5,25м. Жалпы биіктігі 8м.

**Алаша хан кесенесі    Ұлытау ауданы**

 Малшыбай елді-мекенінен оңтүстік батысқа қарай 2 шақырым жерде       Мазар төрт бұрышты етіп қызыл кірпіштен қаланған, күмбезді. Сыртқы қабырғалары төртбұрышты, ромб пен үшбұрыш тәрізді қыш қалауымен әшекейленген, ал басты қасбеті күйдірген сары сазбен безендерілген. Сырт көрінісі кірпіштен әр түрлі-кескінді өрнекпен қаланған. Өрнектің түрлері әсіресе кіреберіс бетінде шығыс кілемнің суретімен безендірілген. Ғимарат биіктігі 10м. Сыртқы периметр бойынша кесененің өлшемдері – 9,5х12,0м, ішкі бойынша – 6,25х6,75м

**Беғазы қорымы.Ақтоғай ауданы.**

Ақтоғай кеңшарынан оңтүстік шығысқа қарай 40 шақырым жерде. Беғазы елдімекенінің батысына қарай 1 шақырым.    Құрылым мен параметрлері: Көне кешенде 50-ге тарта қоршалған дуалдар, 6 тасты сағаналар, 11 қорған, бұлардың барлығы да анронов мәдениетінің көне жәдігерлері. Өтпелі кезең бейіттері өңделген төртбұрыш, шаршы, дөңгелек пішімді жалпақ гранит тастарды қырынан, жоғ. жағын ортаға қарай еңкейте көміп, құрастырылған қоршаулар түрінде болады.

**Құнанбай Өскенбайұлының мешіті**

Қарқаралы ауданы, Қарқаралы кенті, Құнанбай қажы көшесі 23 Құнанбай Өскенбайұлының мешіт ғимараты 1849-1853   салынған болатын. Қос қабатты мешіт ағаштан қаланған. Ені 15, ұзындығы 11м, ұзындығы 6 метрді құрайды. Алғашқы беті сақталмаған. Қасында кірпіштен қаланған қосымша ғимараттар бой көтерген.

**Абайдың үйі**

Қарқаралы ауданы, Қарқаралы кенті Сеңкібай би көшесі 35-үй.       1850 жылы Абай келген бір қабатты ғимарат. Негізгі фасады Құнанбай көшесіне қарайды. Негізгі кіреберісі Т.Әубәіров көшесі жағында. Ғимарат ағаштан қаланып көмкерілген. Негізі фасад қабырғасында ескерткіш тақтасы орналасқан. Ғимарат биіктігі 5 метрді құрайды.

**Талдыбейіт моласы**

Ақтоғай ауданы, Сарытерек елді-мекенінен 12 шақырым жерде.       Саман кірпіштерден қаланған. Қабырғасының қалыңдығы 0,5.. Есігі оңтүстікке қарап тұр. Ғимарат ұзындығы 2,2 м.

**Ағыбай Ақжолтай батыр кесенесі**

 19 ғасырдан сақталған сәулет өнері ескерткіші.

19 ғасырдың 80-жылдарында Бетпақдаланың солтүстік-шығысындағы Шұнақ-Тайатқан тауының маңайында, Босаға өзенінің аңғарында тұрғызылған.

Шаршы түріндегі (8,80х8,58 м), бір бөлмелі күмбезді ғимарат. Сыртқы бұрыштары қосар мұнаралармен өрнектеліп, күмбезі өріліп шығарылып, ілкіде ұшар басына Ағыбай батырдың самаурыны қойылған. Кіретін бөлігі жеңіл ағашпен айван үлгісінде жабылып, оңтүстік жағынан шығарылған. Бөлменің ішкі бұрыштарындағы ширек бағаналар күмбез шеңберімен бірігіп кеткен. Бөлменің төменгі жағы ақ түсті, жоғарғы жағы сарғыш түсті әкпен әктелген. Кесене ішінде 12 мәйіт бар. Ағыбай батырдың сағанасы бөлменің түкпірінде солтүстік-батыс бұрыштан екінші орында жатыр.

Мәнерлеп оқу: "Туған жер" (Тлеуқұл Алтын)

Ән: Туған жер(Маратұлы Нұрболат)

Келесі бөліміміз "Елімнің  келешегі менің болашағым!"

Сен еліңүшін не істер едің? (постер қорғау)

1.Егер сен президент болсаң...

2. Егер сен әкім болсаң...

3. Сен кәсіпкер болсаң. ...

(өз ой-пікірлерін тыңдау.)

Қорытынды: Аталарымыз ақ найзаның ұшымен, ақ білектің күшімен қорғап бізге жеткізген ұлан - байтақ жерімізді қастерлеп, келешек ұрпаққа аманат етіп қалдыру – біздің қасиетті парызымыз.Сондықтан да елімізді, жерімізді қорғау біздің басты - парызымыз.